SET ภาพรวมยังดี พรุ่งนี้แค่พักตัวระยะสั้น
โบรกมองแนวโน้มการลงทุนในวันพรุ่งนี้ (6 ก.ค.) เชื่อว่าตลาดจะอยู่ในช่วงของการพักตัว หลังปรับตัวขึ้นมาพอสมควร โดยขณะนี้ทุกฝ่ายคงอยู่ระหว่างประเมินผลกระทบ Brexit อย่างไรก็ตาม มองว่าตลาดอาจพักตัวแค่ในระยะสั้น เนื่องจากเชื่อว่าตลาดหุ้นไทยยังไปต่อได้ โดยเฉพาะจากปัจจัยเม็ดเงินไหลเข้ามาในภูมิภาคเอเชีย พร้อมให้แนวรับ 1,435-1,440 จุด แนวต้าน 1,460-1,462 จุด
5 ก.ค. 2559

นายอภิชาต ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ เปิดเผยถึงตลาดหุ้นไทยวันนี้ (5 ก.ค.) เริ่มมีแรงขายออกมาตามตลาดหุ้นอื่นในภูมิภาค และตลาดหุ้นยุโรปที่เปิดมาติดลบ เนื่องจากความกังวลเรื่องที่อังกฤษทำประชามติถอนตัวจากสหภาพยุโรป (Brexit) ที่อาจจะส่งผลต่อภาคธุรกิจ ซึ่งยังคงมีความไม่แน่นอน โดยเฉพาะต่อธนาคารของชาติยุโรป
แนวโน้มการลงทุนในวันพรุ่งนี้ (6 ก.ค.) เชื่อว่าตลาดจะอยู่ในช่วงของการพักตัว หลังปรับตัวขึ้นมาพอสมควร โดยขณะนี้ทุกฝ่ายคงอยู่ระหว่างประเมินผลกระทบ Brexit อย่างไรก็ตาม มองว่าตลาดอาจพักตัวแค่ในระยะสั้น เนื่องจากเชื่อว่าตลาดหุ้นไทยยังไปต่อได้ โดยเฉพาะจากปัจจัยเม็ดเงินไหลเข้ามาในภูมิภาคเอเชีย พร้อมให้แนวรับ 1,435-1,440 จุด แนวต้าน 1,460-1,462 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ALT ปิดที่ 8.80 บาท เพิ่มขึ้น 1.25 บาท
BANPU ปิดที่ 15.80 บาท เพิ่มขึ้น 0.20 บาท
KBANK ปิดที่ 179.50 บาท เพิ่มขึ้น 2.00 บาท
THAI ปิดที่ 25.75 บาท เพิ่มขึ้น 2.05 บาท
IRPC ปิดที่ 4.88 บาท เพิ่มขึ้น 0.08 บาท